polyglot-tagger/wikipedia-language-snippets-filtered huggingface dataset:
Ho an'ny fomba fijery optika, trandrahana amin'ny maodely klasika, dia soloinay ny fomba fijery atmosfera, aingam-panahy avy amin'ny sary hosodoko amin'ny teny anglisy, izay ny fiantraikan'ny halalin'ny halalin'ny zavona izay mandentika ny halavirana na amin'ny fiovaovan'ny ravin'ny ala isan-karazany.
Ny fiangonana kristiana maro, anisan' izany ny Anabatista , ny Batista, ny Fiangonan' i Kristy, ny Fiangonana Kristiana/Fiangonan' i Kristy ary ny Mpianatr' i Kristy, dia mampiasa ny teny hoe "ôrdônansy" na "ôrdônansa", fa tsy "sakramenta".
Ny Katôlika Rômana sy ny Ôrtôdôksa Tatsinanana ary ny Prôtestanta tranainy (Loterana, Anglikanina, Metôdista, Môraviana, ny Nôhavaozina, ny Presbiteriana ary ny Kôngregasiônalista) dia misafidy ny teny hoe "sakramenta".
Ny fompotra maina, izay matetika terena ho lasa biriky kely, dia ampiasaina any amin' ny firenena eorôpeana maro, indrindra fa any Irlandy, ho fandrehitra, na dia tsy mitovy ny hafanana omeny raha mitaha amin' ny an' ny arina noho ny habetsahan' ny singa tsy mirehitra sy ny rano ao anatiny.
Ny fompotra dia akora ôrganika fôsily misy karbônina betsaka , miloko manja maity, niforona avy amin' ny fiangonan-tsinga ôrganika maty , nandritra ny fotoana maharitra , tao anaty tontolo feno rano, indrindra ao amin' ny honahona misy rano be asidra, sy ny fihamaroan' ny karbônina ao amin' izy ireo.
Nisy tarana-mpanjaka maro nifandimby nitondra tao nefa nisy fotoana nisian' ny fianakaviana niara-nitondra ary nisy koa fotoana nitambaran' ny fianakaviana maro nitondra (toy ny fianakavian' ny Sokalmà, ny an' ny Igehalkida, ny Sotrokida), indrindra tamn' ny taonarivo faha-2 tal.
Ny orinasa ao Kharkiv dia miompana amin' ny fanamboarana milina fambolena sy fitaovana fitrandrahana harena an-kibon' ny tany, fitaovana mandeha amin' ny angovon' aratra sy fitaovam-piaramanidina, vokatra ara-tsimia, fitaovam-piasana madinika ary fanodinana ny vokatry ny fambolena ho sakafo.
Nandresy lahatra azy hitandrina ny Sabata koa i Preble tamin' ny alalan' ny lahatsoratra momba ny Sabata ary i Wheeler tamin' ny alalan' ny fandalinana niaraka amin' i Joseph Bates , izay mpiara-manorina ny Fiangonana Adventista Mitandrina ny Andro Fahafito, mba hitandrina ny Sabata.
Eny tokoa, ny mpianatra voalohany, taorian' ny nahafatesan' i Jesoa, dia mbola nitandrina izany , ary ny Sabatista dia tsy mitazona ny hevitra maro manohana ny Alahady, izay heveriny ho fanao nolovaina tamin' ny fanompoan-tsampy sy ny antisemitisma tao Rôma tamin' ny Andro Taloha.
Ny Batistan' ny Andro Fahafito frantsay koa dia naka tahaka ny Batista tranainy sy ny Librista voalohany, nokarakaraina tamin' ny taona 1820 nanodidina ny trano fiangonana Taitbout tao Paris ary ireo mpialoha lalana ny fampianarana ny tokony haha laîka ny fanjakana.
Tany am-boalohany izy dia lehiben' ny sampana Quwanlu ao amin' ny foko kajara, napetraka teo amin' ny seza fiandrianana ho mpanjakan' i Iràna tamin' ny taona 1789 izy, saingy tsy nosatrohana satroboninahitra tamin' ny fomba ôfisialy raha tsy tamin' ny Marsa 1796, rehefa avy nanongana ny shah farany farany an' ny tarana-mpanjaka Zanda.
Amin' ny maha-rafitra filôzôfika azy, ny materialisma dia anisan' ny kilasin' ny ôntôlôjia mônista, ary nivoatra voalohany tao amin' ny fandinihana talohan' i andron' i Sôkraty — na dia tsy voalaza mihitsy aza izany talohan' ny taonjato faha-17.
Ny materialisma dia rafitra filôzôfika mônista izay manohana ny fiheverana fa ny zava-drehetra dia voaforon' ny matiera, ary ny zava-mitranga rehetra dia vokatry ny fifandraisana ara-materialy, anisan' izany ny saina sy ny fieritreretana na ny fieritreretana izay fisehon' ny fiasa ara-materialy (toy ny biôsimian' ny atidohan' olombelona sy ny rafi-pitatitra).
Taorian’ ny fanavaozana litorjika tamin’ ny taona 1969 sy 2021 dia mbola mitohy ny Fetin’ i Maria Magdalena amin’ ny 22 Jolay, ary i Maria avy any Betania kosa dia ankalazaina amin’ ny maha olomasina mitokana azy, miaraka amin’ i Lazarôsy sy i Marta iray tampo aminy amin' ny 29 Jolay.
Sahala amin' ny mpiompy andiam-biby Kôikôy dia mampiasa ny fiteny ao amin' ny vondrona kôisana izy ireo, vondrom-piteny tsy misy fifankahazoan' ny mpiteny azy ary miavaka amin' ny fiteny ao amin' ny fianakaviana nizer-kôngôley izay ampiasain' ny maro anisa aty Afrika atsimon' i Sahara.
Ny tany nipoiran’ io fiteny io dia any amin' ny tapany avaratry ny Tsinambolana Lonaka (indrindra ao tapany avaratra amin' i Iràka sy tapany avaratra amin' i Siria, ao amin' ny tapany avaratra-andrefan' i Iràna, ary faritra atsimo-atsinanana amin' i Torkia).
Ny olona rehetra mampiasa io fiteny io , na aiza na aiza misy azy , dia afaka manao ny razambeny ho any avaratr' i Mezôpôtamia taloha , ny ivon' ny Empira Asiriana fahiny izay nanao an’ i Ninive ho renivohitra: ny teny hoe sureth, izay avy amin' ny hoe assurit, dia midika hoe "Asiriana".
Tamin' ny taona 680, rehefa maty i Mu'awiya, dia lasa kalifa i Yazid, na dia teo aza ny tsy fankasitrahan' ny ampahany tamin' ny fianakaviaben' ny mpino izay nitazona azy ho tompon' andraikitra tamin' ny fahafatesan' i Hussein, zanakalahin' i Ali faharoa, izay tokony afaka nitaky ny haha kalifa azy ihany koa.
Tamin' ny taona 657 dia nifandona ny mpomba an' i Mu'awiya sy mpomba ny an' i Ali ary, nandritra ny ady tao Siffin , dia nanaiky ny hitsara ny fifanolanana momba ny fifadrimbiasana; avy eo i Ali sy Mu'awiya dia samy lasa mpilatsaka ho fidina ho kalifa.
Indrindraindrindra, ny mpanaraka an' i Ali dia nanamafy fa ny taranaky ny Mpaminany ihany no afaka ho mpitarika ny fianakaviamben' ny mpino ; ity fanoherana nateraky ny fananganana ny kalifata omaiada ity no niandohan' ny fisarahana teo amin' ny Sonita (izay nihevitra ny tokony haha Arabo avy amin' ny foko misy an' i Mohamady, dia ny Koraisita) sy ny Siita .
Tamin’ ny fitondran’ i Abd al-Malik, omaiada fahadimy , dia nisy fitantanan-draharaha nihanivangongo tao an-drenivohitra: ny teny arabo no nisolo ny teny grika sy ny teny persana tamin' ny asam-panjakana; ny vola bizantina dia nosoloina vola mozilmana , misy soratra avy amin’ ny Kor’any; nivoatra be ny tambajotran-dalana.
Noho izany, ny mawali (ireo niova finoana vaovao tsy Arabo, noheverin' ny manam-pahefana ho mozilmana kilasy faharoa) dia miampanga ny Omeiada ho tsy mirahara fivavahana sy tsy miraharaha ny fitakian' izy ireo ny firahalahiana tanteraka ao amin' ny fianakaviambe mozilmana.
Tao anatin' io lamina ara-toekarena io dia tsy namporisihina ny fiovam-po ho amin' ny finoana silamo, ary io fampanjakana ny maha Arabo teo amin’ ny Empira Omaiada io izay manimba ny mponina grika sy siriana ary persiana dia nandray anjara tamin' ny fanalemena ny kalifata, tamin' ny famelan' ny fanohanana mahazatra azy hanirery.
Imbetsaka izy ireo no tsy nahomby teo amin’ ny vavahadin’ i Kônstantinôpôlisy , renivohitry ny Empira Bizantina, nefa naharesy tao Afrika Avaratra sy tao amin’ ny tany lemaka Indosy ary Transoxiana (tamin’ ny taona 709 hatramin’ ny 711, faritra ao Ozbekistana amin’ izao fotoana).
Anisan’ ny mpanolotsaina akaiky ny Mpitarika Faratampony Ali Khamenei izy, voatendry ho filohan'ny Filankevitry ny Fanavahana ny tombontsoa ambonin'ny fitondrana (rantsana-mangaika mandamina ny fifanolanana eo amin'ny andrim-panjakana ara-pôlitika sy ara-pivavahana).
Niezaka ny hanavao ny fifandraisana ara-diplômasia amin'i Etazonia izy, fifandraisana izay tapaka nanomboka tamin'ny nakana takalon'aina tao amin'ny masoivoho amerikana tao Teheran, tamin'ny taona 1980, ary nahazo ny famerenana ny vola mihoatra ny 500 lavitrisa dôlara amin'ny fananan'i Iràna nogiazina tany ivelany.
Naorin' i Grigori Potemkin tamin' ny taona 1784 teo amin' ny toerana nisy ny tanàna kelin' ny Tatara iray, akaikin' ny toerana nisy ny mpijirika grika fahiny, dia i Kherson , ny tanànan' i Sevastopol izay lasa seranan-tsambo lehibe tamin' ny ady tany Rosia, teo amin' ny Ranomasina Mainty.
Fovizma dia lova manam-pahefana ao amin'ny Fovà , antsoina ho samy olona niseho tamin'ireo mpiasa moderna tamin'ny taona faha-20 voalohany, izay nanomezana ny vokatry ny fitsipiky ao amin'ny tetika mivantana sy ny maitso matoky ny fepetra voasoratra na ny maroary rehetra nomen'ny Impressionism.
Maty amin'ny Matisse sy Derain, ny mpikambana hafa dia nanamafy tamin'ireo Robert Deborne, Albert Marquet, Charles Camoin, Bela Czobel, Louis Valtat, Jean Puy, Maurice de Vlaminck, Henri Manguin, Raoul Dufy, Othon Friesz, Georges Rouault, Jean Metzinger, Kees van Dongen ary Georges Braque (taorian'izany no natao mpanambady tamin'ny Cubism tamin'ny Picasso).
Mandritra ny dingana fananganana, izay hampiasana ny maro indrindra amin' ny olona, ​​ity tetikasa ity dia hiteraka asa eo amin' ny 1 000 eo ho eo ary asa 150 no hiforona ao anatin' ny sehatry ny hetsika ara-tsôsialy sy ara-tontolo iainana.
Anisan' ny fotodrafitrasa lehibe ny lalana mirefy 55 km miala ny toeram-pitrandrahana sy miampita ny onin' i Fiherenana, ary koa ny serana-madinika vaovao ahafahan' ny sambo miantsona anaty rano manana halalina mihoatra ny 12 m any Andaboy , hanondranana ny harena an-kibon' ny tany.
Miompana amin' ny fambolena zavamaniry fihinam-body ny fiharian-karenan' izy ireo, nefa misy tsy fitoviana lehibe ny fomba fiainana eo amin' ny foko samihafa, ka ao ireo mpihaza sy mpioty tsy miorim-ponenana, ao koa ireo mpamboly miorim-ponenana, ary ao ny anelanelan' izay.
Nozarain' ny mpanjana-tany ho roa ny vahoaka papoa, ka ny tao amin' ny tapany andrefana amin' i Ginea Vaovao, izay zana-tany hôlandey taloha, dia nanjary faritany ao Indônezia, antsoina hoe Irian Jaya, fa ny tapany atsinanana dia lasa firenena mahaleo tena: i Papoazia-Ginea-Vaovao nanomboka tamin' ny taona 1975.
Ny Papoa dia vahoaka tompon-tany ao Ginea Vaovao , sy ao Melanezia ao amin' ny Ranomasimbe Pasifika, izay mitsinjara amin' i Ginea-Vaovao Andrefana (izay eo ambany fiandrianan' i Indônezia sy i Papoazia-Ginea-Vaovao).
Araka ny teôlôjiana ara-pilazantsara sasany dia notanterahina tamin' ny alalan' ny fandentehana anaty rano ny batisan' i Joany mpanao batisa sy ny batisa nataon' ireo Apôstôlin' i Jesoa Kristy ary ny batisa tao amin' ny Fiangonana voalohany, araka izay voalaza ao amin' ny Baiboly ny amin' ny fitadiavana toerana misy rano mba hanatanterahana ny batisa.
Io fiheverana io dia hita ao amin' ny Baiboly, izay iantsoana an' Andriamanitra hoe “Ilay misy”, ankoatry ny fiantsoana azy hafa, izay miaty koa ny fanatrehany amin' ny toerana rehetra sy ny fahefany ny zava-drehetra; hita ao amin' ny Kor'any, izay iantsoana imbetsaka an' Andriamanitra hoe Al-'Alim .
Ny Antevolo dia foko ao amin' ny vondrom-poko antemoro, ao amin' ny tapany atsimo-atsinanan' i Madagasikara, ao amin' ny faritra Vatovavy-Fitovinany, izay niharan' ny fanilikilihana sy ny fanambaniana mahatsiravina ataon' ny mpiray foko aminy sy ny manodidina, izay mihevitra azy ireo ho maloto sy voaozona, efa tamin' ny vanim-potoana faha mpanjaka.
Araka ny fanisam-bahoaka sy ny toeram-ponenana tamin' ny taona 2007 natan' ny Instituto Nacional de Estatística , ny fiteny pôrtogey no fiteny be mpampiasa indrindra ao Môzambika: 50,4 % amin' ny mponina ao amin' ilay firenena (80,8 % amin' ny mponina any an-tanàn-dehibe ary 36,3 % amin' ireo mipetraka any ambanivohitra) no mahay tsara ilay fiteny.
Noho izany dia tsy manan-jo hanambara ny maha araka ny lalàmpanorenana ny lalàna iray ny fahefam-pitsarana sy ny fahefam-pitantanan-draharaha rehefa avoaka ho fanta-bahoaka izany lalàna izany, izany hoe tsy manan-jo hanakiana na hisakana ny fampiharana azy izy ireo.
Ny Filankevitra momba ny Lalàmpanorenana na ny Fitsarana Avo momba ny Lalàmpanorenana dia namela io famaritana hentitra momba ny sehatry ny lalàna io hivelatra, ka izany dia mifototra amin' ny foto-kevitra sasantsasany avy amin' ny savaranonandon' ny lalàmpanorenana.
Avy eo, mba hahafahan' ny Antenimiera miady hevitra momba ilay rijanteny amin' ny fivoriana ampahibemaso dia tsy maintsy atsofoka ao anatin' ny laha-dinika: ny volavolan-dalana avy amin' ny Governemanta sy ny tolo-dalàna nekeny no manana ny laharam-pahamehana hatao ao anatin' ny laha-dinika; afaka manemotra na mandà ny tolo-dalàna hafa ny Governemanta.
Ny tanàna etroska tany am-boalohany dia namorona kônfederasiôna nisy tanàna roa ambin' ny folo, ny dôdekapôlisy, izay nampiana kônfederasiôna roa hafa avy eo, ny Dôdekapôlisy Padaniana any avaratra sy ny Dôdekapôlisy Kampaniana, ary koa zanatany na tobim-barotra maromaro any Ligoria sy sy Galia Sisalpina ary any Kôrsa .
Ny Etroska na Etroskana dia vahoaka nonina teo antenatenan' ny Saikanosy Italiana, indrindra fa teo amin' ny morontsiraka amin' ny Ranomasina Tireniana, izay nahazoany ny anarany, hatramin' ny faran' ny Andron' ny Alimo ka hatramin' ny nahazoan' ny Rômana an' i Velzna tamin' ny taona 264 tal.
Nandritra ny Vanim-potoana Arkaika izy ireo dia vahoaka voalamina ho tanàna-fanjakana maromaro, dia ny dôdekapôlisy etroska , nanomboka hetsika fanjanahantany anatiny tao Italia, nankany amin' ny Lemak' i Pô izay nanorenan' izy ireo tobin' asa maro, toa an' i Marzabotto sy i Bologna.
Ny tanjaky ny tafiky ny Etroska dia niseho manokana amin' ny endriky ny tafika an-dranomasina matanjaka sy miaramila mandeha an-tongotra ahitana mpiady mirongo fitaovam-piadiana mavesatra sy ny fananganana vondrona mpiady natao hadrava ny tafika mandeha an-tongotra .
Taorian' ny Kônstantino Lehibe tamin' ny taona 321 sy ny Kônsily tao Laodikea tamin' ny taona 363 dia nanapa-kevitra ny mpitondra fivavahana kristiana fa tsy manan-kery intsony io didin' Andriamanitra, ​​ka nanova amin' izany heviny izany ny andro fitsaharana ho amin' ny Alahady, ary tamin' ny taona 361 dia lasa zavatra tsy maitsy natao isan-kerinandro izany.
Ny ankamaroan’ ny Kristiana dia mihevitra azy io ho fahatsiarovana isan-kerinandro ny nitsanganan’ i Jesoa Kristy tamin’ ny maty, araka ny voalaza ao amin’ ny Filazantsara kanônika fa nisy nahita maso velona, ​​nitsangana tamin’ ny maty, tamin' ny fiandohan’ ny andro voalohany amin’ ny herinandro.
Ny fanao amin' ny Alahady any amin' ny firenena kristianina maro dia ny "fihainoana" ny ankizy amin' ny fotoam-pisakafoanana, izay ihainoan' ny ray aman-dreny raha mbola tsaroan' ny ankizy izay notorin' ny pastorany tamin' ny toriteny Alahady; raha misy fanitsiana ilaina dia ny ray aman-dreny no mampianatra azy.
I Karpaty dia mivelatra avy any andrefana ka hatrany atsinanana ao amin' ny tanin' ireto firenena manaraka ireto: ao amin' ny Repoblika Tseky sy ao Aotrisy any avaratra-andrefana ka hatrany Slôvakia , ao Pôlônina , ao Okraina , ao Romania ka hatrany Serbia any atsimo.
Mirefy 1 500 km eo ho eo ny halavany, ary io no tandavan-tendrombohitra eorôpeana fahatelo lava indrindra taorian' ny Tandavan-tendrombohitra Oraly izay manana halava 2 500 km sy ny Tandavan-tendrombohitra Skandinaviana manana halava 1 700 km.
Atao hoe / Karpati izy amin' ny teny okrainiana sy serbiana, Munții Carpați amin' ny teny romaniana, Karpaty amin' ny teny tseky sy pôlôney ary slôvaka, Karpaten amin' ny teny alemàna, Kárpátok amin' ny teny hongariana, Carpates amin' ny teny frantsay, Carpathian Mountains amin' ny teny anglisy.
2 sy ny vehivavy sasany nositraniny tamin'ny fanahy ratsy sy ny aretina, dia Maria atao hoe Madelena izay nivoahana demony fito, 3 Joana vadin'i Kozà mpitandrina ny fananan'i Heroda, ary Sozàna mbamin'ny maro hafa koa izay nanampy azy tamin'ny fananany.
Ny sisa navelan’ ny asa vy hita tamin’ ny fangadiana arkeôlôjika tao amin’ ny faritra misy ny Hoto sy ny Totsy dia nahafahan’ ny mpikaroka manombana fa tokony ho tany amin’ ny taonjato faha-3 no nanorim-ponenana tao ny mpamboly banto avy any amin’ ny lemak’ i Kôngô.
Ny hany loharanon-kevitra dia ny tantaran' ny fahazazan' i Jesoa, izay hita ao amin' ny fiandohan' ny Filazantsaran' i Matio sy ny an' i Lioka, izay "mametraka olana ara-diteratiora sy ara-tantara, satria toa tara loatra ny fanoratana azy, anisan' ireo fitantarana mahagaga sahala amin' ireo fitantarana fahazazana tao amin' ny tontolo jodeô-helenista".
Ny Filazantsara araka an' i Marka (ilay tranainy indrindra, nosoratana teo amin' ny taona 65-75 teo ho eo, ary araka ny petra-kevitry ny loharano roa, no loharano lehibe indrindra nanovozan' i Matio sy i Lioka) sy ny an' i Joany dia manomboka amin' ny fitorian' i Joany Mpanao Batisa sy ny batisan' i Jesoa.
Noresahin' i Lioka ao amin' ny fitantarany momba ny Asan' ny Apôstôly izany fisehoan-javatra izany: "Taorian' izany indray, tamin' ny andro nanoratana ny vahoaka, dia nitsangana koa i Jodasy avy any Galilea nitarika ny vahoaka hanaraka azy: kanjo nony novonoina izy, dia nihahaka ihany koa izay rehetra nomba azy."
Ao amin' ny Evanjelin' i Matio, io singa io dia napetraka ao amin' ny fitantarana ny fiavian' ireo olon-kendry telo sy ny fandripahana ny zaza tsy manan-tsiny ary ny fandosirana ho any Ejipta, izay mametraka ny zava-mitanga amin' ny fiafaràn' ny fanjakan' i Herôda, ka ny fiverenana avy any Ejipta dia nitranga taorian' ny nahazoan' i Arkelaosy mpandimby azy ny fahefana.
Ny tantaran' ny fahazazana dia voalaza fa ampahany nivelatra farany amin' ny lovan-tsofina ara-pilazantsara (taorian' ny fitantarana momba ny fijaliana sy ny asa fanompoan' i Jesoa), fironana iray izay nitarika ho amin' ny fanoratana filazantsara hafa momba ny fahazazana toy ny Prôtevanjelin' i Jakoba sy ny Evanjelin' ny Fahazazana araka an' i Tômasy.
Toy izany koa, i Marie-Françoise Baslez dia manazava fa ity toko faha-2 amin' ny Filazantsara araka an' i Joany ity, izay mametraka ny fiakaran' i Jesoa voalohany ho any Jerosalema mifandray amin' ireo enina amby efapolo taona lany nanorenana ny Tempolin' i Herôda, dia iray amin' ireo marika famantarana tsara indrindra ny vanim-potoanan' ny Testamenta Vaovao.
Ny Filazantsaran' i Matio dia mitantara fa i Herôda mpanjaka raha nandre ny nahaterahan' ny mpanjakan' ny Jiosy tany Betlehema, dia "naniraka namono ny zazalahy rehetra hatramin' ny roa taona no ho midina, izay tao Betlehema sy tamin' ny manodidina rehetra, araka ny andro izay nofotorany fatratra tamin' ny Magy." .
Tamin' ny taona 1966, i WE Filmer dia niady hevitra momba io daty io, mifototra amin' ny fanisan' i Flavio Jôsefa ny taona sy ny fahadisoan' ny datin' ny kônsolata, ary nanapa-kevitra fa ny fahafatesan' i Herôda dia tamin' ny taona 1 tal.
Ny mpahay tantara dia manantitra ny tsy fahalianan' ny mpanoratra filazantsara momba io daty nahaterahana io, dia ireo fitantarana mampahery momba ny fahazazan' ny olona tsy araka ny fomba fanoratana "tantaram-piainana" raha heverina ny fahatakarantsika ny atao hoe "biôgrafia" ankehitriny.
Eo am-piandohan' ny toko faha-2, dia nanondro mazava toy izao i Lioka: "Tamin' izany andro izany dia nisy didy navoakan' i Aogosto Kaisara, nandidy ny fanisana ny tany rehetra. Izany fanoratana voalohany izany dia natao fony i Kirinio no governoran' i Siria."
Ny fiteny malagasin' ny afovoan-tany dia vondrona fitenim-paritra malagasy ampiasain' ny Malagasy monina ao amin' ny lembalemba afovoany eto Madagasikara, izay mamondrona ny fiteny antemoro, ny fiteny antambahoaka, fiteny betsileo, ny fiteny bezanozano, ny fiteny merina, ny fiteny sihanaka, ny fiteny sihanaka, ary ny fiteny tanala.
Ny fiteny antambahoaka dia tetenina any amin' ny faritra misy ny Antambahoaka, ao amin' ny morontsirana atsimo-atsinanan' i Madagasikara, tsy lavitra an' i Mananjary, eo anelanelan' ny Betsimisaraka ao avaratra, ny Tanala ao andrefana, ny Antemoro ao atsimo.
Ny "Hetsika Firenena Mahantra Bokan-Trosa Indrindra" (frantsay: Initiative pays pauvres très endettés -- IPPTE; anglisy: Initiative HIPC) dia fandaharan' asa natomboky ny Tahirim-Bola Iraisam-Pirenena sy ny Banky Iraisam-Pirenena tamin' ny taona 1996, taorian' ny fandraisan' anjaran' ireo fikambanana tsy miankina amin’ ny governemanta sy fikambanana hafa.
Ny Firenena Mahantra Bokan-Trosa Indrindra dia firenena an-dalam-pandrosoana miisa 39 manana fari-pahantrana sy trosa be loatra, izay mahazo fanampiana manokana avy amin' ny Tahirim-Bola Iraisam-Pirenena sy ny Banky Iraisam-Pirenena.
Ny tontalin' ny vola lany tamin' ny Septambra 2006 tamin' ny fanampiana ny firenena 29 nahatratra ny "teboka fanapahan-kevitra" sy ireo firenena 13 mendrika ny hohamaivanin-trosa amin' ny alalan' ilay fandaharan’ asa dia tombanana eo amin' ny 64 lavitrisa dôlara .
Firenena 18 no hovoakasika voalohany amin' ny trosa izay tombanana ho 40 lavitrisa dôlara; firenena 20 misy trosa 17 lavitrisa dôlara koa dia tokony handray soa avy amin' izany raha toa ka manaiky hanatanteraka ny fepetra rehetra takian’ ny HIPC .
Ny fanadihadiana an-telefaona tsy miankina tany Iràna tamin' ny taona 2009 dia nitatitra fa ny 20 % amin' ireo namaly antso no mahay miteny azerbaijany, izay fitenin’ ny vitsy anisa be mpampiasa indrindra ao Iràna, ary mahay miteny persana avokoa ireo namaly ireo.
Misy fahasamihafana eo amin' ny voambolana sy ny fitsipiteny miforona ao anatin' ny fiteny azerbaijany ao amin' ny Repoblikan' i Azerbaijàna sy ao Iràna, taorian' ny fisarahana efa ho taonjato roa teo amin' ireo vondrona roa miteny ilay fiteny; na izany aza dia voatahiry ny fifankahazoam-piteny.
Tamin' ny taona 2000 dia nisy pastora ao amin' ny Fiangonan' ny Fanjakan' Andriamanitra Maneran-Tany monina any Londres nikarakara fandroahana devoly izay niafara tamin' ny fahafatesan' ny zaza iray sy ny fanamelohana ireo mpiambina azy ho namono olona.
Tamin’ ny taona 2013, dia nanana kôngregasiôna tao New York City ny Fiangonan' ny Fanjakan' Andriamanitra Maneran-Tany, ary — araka ny tranonkalany any Etazonia — tamin’ ny taona 2019 dia nanana kôngregasiôna 300 mahery tany amin’ ny fanjakana 33 any Etazonia izy.
Ny Fiangonan' ny Fanjakan' Andriamanitra Maneran-Tany izay antsoina hoe Église universelle du Royaume de Dieu amin' ny teny frantsay na Igreja Universal do Reino de Deus amin' ny teny pôrtogey dia antokom-pinoana evanjelika karismatika, izay manana ny foibeny dia ao amin' ny Tempolin' i Sôlômôna any São Paulo, Brezila.
Ny Kasena, izay fantatra amin' ny maritrano miavaka ao amin' ny faritr' i Pô sy Tiébélé ary Léo, ny Lele na Liele ao amin' ny faritra Réo, ny Nony ao amin' ny faritr' i Léo sy Pouni ary Zawara, ny Nonoma ao amin' ny faritra Tcheriba, ny Sisala manodidina an' i Léo, ary ny Kô ao amin' ny faritr' i Siby.
Ny anaran' ilay fandaharan' asa dia avy amin' ny tetikasa misy lohahevitra 6 novolavolain' i Ali Amini ary natolotra ny Kôngresim-Pirenen' ny tantsahan' i Iràna tamin' ny 11 Janoary 1963, ary nankatoavin' ny fitsapan-kevi-bahoaka tamin' ny 26 Janoary 1963.
Tian' ilay shah ho fanavaozana tsy misy herisetra ho an' ny fiarahamonina iraniana amin' ny alalan' ny fanavaozana ara-toekarena sy ara-tsôsialy ireo fanavaozana ireo, miaraka amin' ny tanjona maharitra hanova an' i Iràna ho firenena matanjaka ara-toekarena sy indostrialy manerantany.
Nampiditra foto-kevitra ara-toekarena vaovao ilay shah, ka isan' izany ny fitsinjarana ny tombom-barotra amin' ny mpiasa, sady nanomboka tetikasa momba ny taozavabaventy mavesatra vatsian' ny governemanta vola, ary koa ny fanaovana ho fananam-pirenena ny ala sy ny kijana ary ny loharanon-drano.
Ny fiteny arameana vaovao avaratra-atsinanana na fiteny arameana vaovao atsinanana dia fitambarana fitenim-paritry ny fiteny arameana vaovao tenenina talohan' ny Ady Lehibe I, izay fitenin' ny Jiosy sy ny Kristiana eo anelanelan' ny ony Tigrisy sy ny Farihy Urmia, mianavaratra hatrany amin' ny Farihy Van ary mianatsimo hatrany Mosul sy Kirkuk.
Ohatra, misy eskatôlôjia izay mamaritra sy manoritsoritra ny Fanekena Vaovao ho fifandraisana mitohy eo amin' ny Kristiana sy Andriamanitra izay hisy vokany tanteraka aorian' ny fiavian’ i Kristy fanindroany; izany hoe tsy ho ao anatin' ny fahavokarana feno ao amin' ny fo mino fotsiny izany, fa ho vokatra koa any amin' ny tontolo ho avy.
Ny fanompoambe dia lanonana nentim-paharazana malagasy any amin' ny Sakalavan' i Boina, izay ampandroana ny dady, izany hoe ny ampahany notehirizina avy amin' ny vatan' ny mpanjaka efa niamboho, toy ny nify sy volo ary hoho avy amin' ny mpanjaka efatra lehibe Andriamisara, Andriandahifotsy, Andriamandisoarivo ary Andriamboniarivo.
Ny foto-pampianaran' ny sofisma dia hita indrindra ao amin' ny asasoratra manandindona tsy hay hadinoina nataon' ireo pôeta persiana toa an' i Shams-od-Dīn Moḥammad, izay fantatra kokoa amin' ny anarana hoe Hafez, sy i Djalâl ad-Dîn Rûmî, ary koa tao amin' ny asasoratr' ilay persina al-Ghazali.